CELEX: 32020R1643
Language: sl
Date: 2020-11-05 00:00:00
Title: Izvedbena uredba Komisije (EU) 2020/1643 z dne 5. novembra 2020 o spremembi Izvedbene uredbe (EU) št. 540/2011 glede obdobij odobritve aktivnih snovi kalcijev fosfid, denatonijev benzoat, haloksifop-P, imidakloprid, pencikuron in zeta-cipermetrin (Besedilo velja za EGP)

6.11.2020   
               
               
                  SL
               
               
                  Uradni list Evropske unije
               
               
                  L 370/18
               
            
         IZVEDBENA UREDBA KOMISIJE (EU) 2020/1643
         z dne 5. novembra 2020
         o spremembi Izvedbene uredbe (EU) št. 540/2011 glede obdobij odobritve aktivnih snovi kalcijev fosfid, denatonijev benzoat, haloksifop-P, imidakloprid, pencikuron in zeta-cipermetrin
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti prvega odstavka člena 17 Uredbe,
         ob upoštevanju naslednjega:
         
                     (1)
                  
                  
                     Del A Priloge k Izvedbeni uredbi Komisije (EU) št. 540/2011 (2) določa aktivne snovi, ki se štejejo za odobrene v skladu z Uredbo (ES) št. 1107/2009.
                  
               
                     (2)
                  
                  
                     Z Izvedbeno uredbo Komisije (EU) 2017/195 (3) sta bili obdobji odobritve za aktivni snovi kalcijev fosfid in denatonijev benzoat podaljšani od 31. avgusta 2019 do 31. avgusta 2022, obdobje odobritve aktivne snovi imidakloprid pa od 31. julija 2019 do 31. julija 2022.
                  
               
                     (3)
                  
                  
                     Obdobje odobritve aktivne snovi zeta-cipermetrin je bilo z Izvedbeno uredbo Komisije (EU) 2017/555 (4) podaljšano od 30. novembra 2019 do 30. novembra 2021.
                  
               
                     (4)
                  
                  
                     Obdobje odobritve aktivne snovi pencikuron je bilo z Izvedbeno uredbo Komisije (EU) 2018/1266 (5) podaljšano od 31. maja 2021 do 31. maja 2024.
                  
               
                     (5)
                  
                  
                     Obdobje odobritve aktivne snovi haloksifop-P je bilo podaljšano od 31. decembra 2020 do 31. decembra 2023 z Izvedbeno uredbo Komisije (EU) 2018/670 (6).
                  
               
                     (6)
                  
                  
                     Vloge za obnovitev odobritve zadevnih aktivnih snovi so bile vložene v skladu s členom 1 Izvedbene uredbe Komisije (EU) št. 844/2012 (7). Za aktivne snovi kalcijev fosfid, denatonijev benzoat, haloksifop-P, imidakloprid, pencikuron in zeta-cipermetrin pa so vlagatelji potrdili, da ne podpirajo več vloge za obnovitev odobritve.
                  
               
                     (7)
                  
                  
                     Glede na cilj prvega odstavka člena 17 Uredbe (ES) št. 1107/2009 podaljšanja obdobij odobritve za navedene aktivne snovi, določena z izvedbenimi uredbami (EU) 2017/195, (EU) 2017/555, (EU) 2018/1266 in (EU) 2018/670, niso več upravičena. Zato je primerno določiti, da odobritve haloksifopa-P in pencikurona prenehajo veljati na dan, ko bi prenehale veljati brez podaljšanja. Za aktivne snovi kalcijev fosfid, denatonijev benzoat, imidakloprid in zeta-cipermetrin so bili datumi izteka veljavnosti pred podaljšanjem leta 2019. Zato bi bilo treba čim prej določiti datum izteka veljavnosti navedenih aktivnih snovi, državam članicam pa dati na voljo dovolj časa za preklic registracij fitofarmacevtskih sredstev, ki vsebujejo navedene snovi.
                  
               
                     (8)
                  
                  
                     Izvedbeno uredbo (EU) št. 540/2011 bi bilo zato treba ustrezno spremeniti.
                  
               
                     (9)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) št. 540/2011 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 5. novembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 309, 24.11.2009, str. 1.
         
            (2)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
         
            (3)  Izvedbena uredba Komisije (EU) 2017/195 z dne 3. februarja 2017 o spremembi Izvedbene uredbe (EU) št. 540/2011 glede podaljšanja obdobij odobritve za več aktivnih snovi, navedenih v delu B Priloge k Izvedbeni uredbi (EU) št. 686/2012 (program obnove AIR IV) (UL L 31, 4.2.2017, str. 21).
         
            (4)  Izvedbena uredba Komisije (EU) 2017/555 z dne 24. marca 2017 o spremembi Izvedbene uredbe (EU) št. 540/2011 glede podaljšanja obdobij odobritve za več aktivnih snovi, navedenih v delu B Priloge k Izvedbeni uredbi (EU) št. 686/2012 (program obnove AIR IV) (UL L 80, 25.3.2017, str. 1).
         
            (5)  Izvedbena uredba Komisije (EU) 2018/1266 z dne 20. septembra 2018 o spremembi Izvedbene uredbe (EU) št. 540/2011 glede podaljšanja obdobij odobritve za aktivne snovi 1-dekanol, 6-benziladenin, aluminijev sulfat, azadirahtin, bupirimat, karboksin, kletodim, cikloksidim, dazomet, diklofop, ditianon, dodin, fenazakvin, fluometuron, flutriafol, heksitiazoks, himeksazol, indolilmaslena kislina, isoksaben, žvepleno apno, metaldehid, paklobutrazol, pencikuron, sintofen, tau-fluvalinat in tebufenozid (UL L 238, 21.9.2018, str. 81).
         
            (6)  Izvedbena uredba Komisije (EU) 2018/670 z dne 30. aprila 2018 o spremembi Izvedbene uredbe Komisije (EU) št. 540/2011 glede podaljšanja obdobij odobritve za aktivne snovi bromukonazol, buprofezin, haloksifop-P in napropamid (UL L 113, 3.5.2018, str. 1).
         
            (7)  Izvedbena uredba Komisije (EU) št. 844/2012 z dne 18. septembra 2012 o opredelitvi določb, potrebnih za izvedbo postopka podaljšanja odobritve aktivnih snovi, kot je določeno z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (UL L 252, 19.9.2012, str. 26).
      
      
         
            PRILOGA
            Del A Priloge k Izvedbeni uredbi (EU) št. 540/2011 se spremeni:
            
                        (1)
                     
                     
                        v šestem stolpcu vrstice 216 se za imidakloprid datum veljavnosti registracije nadomesti s „1. december 2020“;
                     
                  
                        (2)
                     
                     
                        v šestem stolpcu vrstice 226 se za denatonijev benzoat datum veljavnosti registracije nadomesti s „1. december 2020“;
                     
                  
                        (3)
                     
                     
                        v šestem stolpcu vrstice 261 se za kalcijev fosfid datum veljavnosti registracije nadomesti s „1. december 2020“;
                     
                  
                        (4)
                     
                     
                        v šestem stolpcu vrstice 281 se za zeta-cipermetrin datum veljavnosti registracije nadomesti s „1. december 2020“;
                     
                  
                        (5)
                     
                     
                        v šestem stolpcu vrstice 309 se za haloksifop-P datum veljavnosti registracije nadomesti z „31. december 2020“;
                     
                  
                        (6)
                     
                     
                        v šestem stolpcu vrstice 349 se za pencikuron datum veljavnosti registracije nadomesti z „31. maj 2021“.